title: Komission täytäntöönpanoasetus (EU) N:o 688/2011, annettu 18 päivänä heinäkuuta 2011 , asetuksesta (EY) N:o 501/2008 poikkeamisesta vuonna 2011 vahvistamalla ylimääräinen aikataulu tuoreita hedelmiä ja vihanneksia koskevien sisämarkkinoiden ja kolmansien maiden tiedotus- ja menekinedistämisohjelmien esittämisen ja valitsemisen osalta

text:
               19.7.2011

               FI

               Euroopan unionin virallinen lehti

               L 188/6

         KOMISSION TÄYTÄNTÖÖNPANOASETUS (EU) N:o 688/2011,
   annettu 18 päivänä heinäkuuta 2011,
   asetuksesta (EY) N:o 501/2008 poikkeamisesta vuonna 2011 vahvistamalla ylimääräinen aikataulu tuoreita hedelmiä ja vihanneksia koskevien sisämarkkinoiden ja kolmansien maiden tiedotus- ja menekinedistämisohjelmien esittämisen ja valitsemisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa 17 päivänä joulukuuta 2007 annetun neuvoston asetuksen (EY) N:o 3/2008 (1) ja erityisesti sen 15 artiklan,
   sekä katsoo seuraavaa:

               (1)

               Asetuksen (EY) N:o 3/2008 3 artiklan 1 kohdan c alakohdassa säädetään, että alat tai tuotteet, joita kokonaan tai osittain unionin talousarviosta rahoitettavat tiedotus- ja menekinedistämistoimet voivat koskea, määritetään ottamalla erityisesti huomioon tarve ratkaista tietyn alan erityis- tai suhdanneongelmia.

               (2)

               Asetuksen (EY) N:o 3/2008 3 artiklan 2 kohdan a alakohdassa säädetään, että tuotteet, joita kokonaan tai osittain unionin talousarviosta rahoitettavat, kolmansissa maissa toteutettavat tiedotus- ja menekinedistämistoimet voivat koskea, ovat erityisesti tuotteita, joilla on erityisesti ilman tukia vientimahdollisuuksia tai uusia markkinointimahdollisuuksia.

               (3)

               Tuoreiden hedelmien ja vihannesten alaa koettelee ennennäkemätön kriisi, joka johtuu Escherichia coli -bakteerin aiheuttamasta epidemiasta. Epidemia on johtanut kuluttajien keskuudessa luottamuspulaan, joka ilmenee kulutuksen huomattavana laskuna. Sen vuoksi on aiheellista lujittaa kuluttajien unionissa tuotettuja tuoreita hedelmiä ja vihanneksia kohtaan tuntemaa luottamusta.

               (4)

               Tämä luottamuspula on aiheuttanut myös äkillisiä taloudellisia vaikeuksia, jotka saattavat vaarantaa useiden hedelmä- ja vihannestilojen taloudellisen hengissäpysymisen unionissa. Sen vuoksi on aiheellista lujittaa unionissa tuotettujen tuoreiden hedelmien ja vihannesten vientimahdollisuuksia kolmansiin maihin.

               (5)

               Tässä tilanteessa vaikuttaa aiheelliselta tarjota tuoreiden hedelmien ja vihannesten alan ammattialajärjestöille mahdollisuus saada asetuksen (EY) N:o 3/2008 mukaista unionin osarahoitusta ja esittää tässä tarkoituksessa lähiviikkojen kuluessa toimivaltaisille kansallisille viranomaisille tiedotus- ja menekinedistämisohjelmia, jotka komissio valitsee ja tapauksen mukaan hyväksyy ennen kuluvan vuoden loppua. Näitä ohjelmia voidaan esittää maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa annetun neuvoston asetuksen (EY) N:o 3/2008 soveltamista koskevista yksityiskohtaisista säännöistä 5 päivänä kesäkuuta 2008 annetun komission asetuksen (EY) N:o 501/2008 (2) 8 ja 11 artiklassa vahvistetun ohjelmien hyväksymistahdin ja tavanomaisen aikataulun ulkopuolella.

               (6)

               Sen vuoksi on syytä poiketa vuonna 2011 tuoreita hedelmiä ja vihanneksia koskevien sisämarkkinoiden ja kolmansien maiden tiedotus- ja menekinedistämisohjelmien osalta asetuksesta (EY) N:o 501/2008.

               (7)

               Maatalouden yhteisen markkinajäjestelyn hallintokomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Rajoittamatta asetuksen (EY) N:o 501/2008 8 artiklan 1 kohdan toisessa alakohdassa ja 11 artiklan 1 ja 3 kohdassa säädetyn tavanomaisen vuotuisen aikataulun soveltamista tuoreita hedelmiä ja vihanneksia koskeviin sisämarkkinoiden ja kolmansien maiden tiedotus- ja menekinedistämisohjelmiin sovelletaan vuonna 2011 seuraavaa ylimääräistä aikataulua:

               a)

               tuoreiden hedelmien ja vihannesten alaa edustavat ammattialajärjestöt ja toimialakohtaset järjestöt voivat esittää ohjelmansa jäsenvaltioille 16 päivään elokuuta 2011 asti;

               b)

               jäsenvaltioiden on toimitettava komissiolle valittujen ohjelmien väliaikainen luettelo viimeistään 15 päivänä syyskuuta 2011;

               c)

               komissio tekee viimeistään 15 päivänä marraskuuta 2011 päätöksen ohjelmista, joiden rahoitukseen se voi osallistua.

         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä heinäkuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 3, 5.1.2008, s. 1.

      (2)  EUVL L 147, 6.6.2008, s. 3.


title: Komission täytäntöönpanoasetus (EU) 2016/1212, annettu 25 päivänä heinäkuuta 2016, tietojen toimittamiseen liittyviä vakiomenettelyjä ja -muotoja koskevista Euroopan parlamentin ja neuvoston direktiivin 2009/65/EY mukaisista teknisistä täytäntöönpanostandardeista (ETA:n kannalta merkityksellinen teksti)

text:
                  26.7.2016

                  FI

                  Euroopan unionin virallinen lehti

                  L 199/6

            KOMISSION TÄYTÄNTÖÖNPANOASETUS (EU) 2016/1212,
      annettu 25 päivänä heinäkuuta 2016,
      tietojen toimittamiseen liittyviä vakiomenettelyjä ja -muotoja koskevista Euroopan parlamentin ja neuvoston direktiivin 2009/65/EY mukaisista teknisistä täytäntöönpanostandardeista
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta 13 päivänä heinäkuuta 2009 annetun Euroopan parlamentin ja neuvoston direktiivin 2009/65/EY (1) ja erityisesti sen 99 e artiklan 3 kohdan,
      sekä katsoo seuraavaa:

                  (1)

                  On aiheellista vahvistaa yhteiset toimittamismenettelyt ja -muodot, joiden mukaisesti toimivaltaiset viranomaiset toimittavat Euroopan arvopaperimarkkinaviranomaiselle, jäljempänä ’EAMV’, tiedot määräämistään seuraamuksista ja toimenpiteistä direktiivin 2009/65/EY 99 e artiklan mukaisesti.

                  (2)

                  Jotta EAMV voi asianmukaisesti tunnistaa ja kirjata direktiivin 2009/65/EY 99 artiklan mukaisesti määrättyjä seuraamuksia ja toimenpiteitä koskevat tiedot, on aiheellista edellyttää, että toimivaltaiset viranomaiset toimittavat sille yksityiskohtaiset ja yhdenmukaistetut tiedot ilmoitetuista seuraamuksista ja toimenpiteistä.

                  (3)

                  Päällekkäisiä kirjauksia ja negatiivisia toimivaltaristiriitoja raportoivan jäsenvaltion useamman ilmoittavan viranomaisen välillä on syytä välttää. Yhden EAMV-yhteyspisteen nimeäminen kussakin jäsenvaltiossa on tehokkain ja vähiten työläs keino tällaisen tavoitteen saavuttamiseksi.

                  (4)

                  Jotta EAMV:n direktiivin 2009/65/EY 99 e artiklan 1 kohdan mukaisesti julkistama, seuraamuksia ja toimenpiteitä koskeva vuosikertomus sisältäisi merkityksellisiä tietoja, toimivaltaisten viranomaisten olisi ilmoitettava tiedot lomakkeilla, joista käy selkeästi ilmi, mitä direktiivin 2009/65/EY artikloja on rikottu.

                  (5)

                  Direktiivin 2009/65/EY 99 e artiklan 2 kohdan mukaisesti julkistettavissa hallinnollisia seuraamuksia ja toimenpiteitä koskevissa tiedoissa olisi ilmoitettava selkeästi määrätyt seuraamukset ja toimenpiteet ja annettava riittävästi niitä koskevia tarkempia tietoja. Sen vuoksi on aiheellista laatia lomake, jota toimivaltaisten viranomaisten on käytettävä tähän tarkoitukseen.

                  (6)

                  Tämä asetus perustuu teknisten täytäntöönpanostandardien luonnoksiin, jotka EAMV on toimittanut komissiolle.

                  (7)

                  EAMV ei järjestänyt avointa julkista kuulemista niistä teknisten täytäntöönpanostandardien luonnoksista, joihin tämä asetus perustuu, eikä se myöskään analysoinut vakiolomakkeiden ja menettelyjen käyttöön ottamisesta toimivaltaisille viranomaisille mahdollisesti aiheutuvia kustannuksia ja hyötyjä, koska se olisi ollut suhteetonta teknisten täytäntöönpanostandardien laajuuteen ja vaikutuksiin nähden, kun otetaan huomioon, että standardit on kohdennettu ainoastaan jäsenvaltioiden toimivaltaisille viranomaisille eikä markkinoiden toimijoille. EAMV pyysi lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklan mukaisesti perustetulta arvopaperimarkkina-alan osallisryhmältä,

            ON HYVÄKSYNYT TÄMÄN ASETUKSEN:
      1 artikla
      Yhteyspisteet
      1.   Kunkin jäsenvaltion viranomaisten on nimettävä yksi yhteyspiste 2 ja 3 artiklassa tarkoitettujen tietojen lähettämistä ja kaikkia tällaisen tiedon toimittamiseen liittyviä kysymyksiä varten.
      2.   Toimivaltaisten viranomaisten on ilmoitettava Euroopan arvopaperimarkkinaviranomaiselle, jäljempänä ’EAMV’, 1 kohdassa tarkoitettu yhteyspiste.
      3.   EAMV:n on nimettävä yhteyspiste 2 artiklassa tarkoitettujen tietojen vastaanottamista ja kaikkia 2 ja 3 artiklassa tarkoitettujen tietojen vastaanottamiseen liittyviä kysymyksiä varten.
      4.   EAMV:n on julkaistava 3 kohdassa tarkoitettu yhteyspiste verkkosivuillaan.
      2 artikla
      Yhdistettyjen tietojen vuotuiset toimitukset
      Toimivaltaisten viranomaisten on toimitettava EAMV:lle direktiivin 2009/65/EY 99 e artiklan 1 kohdassa tarkoitetut tiedot täyttämällä tämän asetuksen liitteessä I oleva lomake.
      Tiedoissa on ilmoitettava kaikki edellisen kalenterivuoden aikana määrätyt seuraamukset ja toimenpiteet.
      Lomake täytetään sähköisesti ja lähetetään EAMV:lle sähköpostitse käyttämällä 1 artiklan 3 kohdassa tarkoitettua yhteyspistettä viimeistään kunkin vuoden 31 päivänä maaliskuuta.
      3 artikla
      Ilmoitusmenettelyt ja -lomakkeet
      1.   Toimivaltaisten viranomaisten on ilmoitettava direktiivin 2009/65/EY 99 e artiklan 2 kohdassa tarkoitetut hallinnolliset seuraamukset ja toimenpiteet EAMV:lle käyttäen olemassa olevia tietotekniikkajärjestelmän rajapintoja ja asiaan liittyvää, EAMV:n luomaa tietokantaa, jolla hallinnoidaan kyseisten hallinnollisten seuraamusten ja toimenpiteiden vastaanottamista, tallentamista ja julkaisemista direktiivin 2009/65/EY 99 e artiklan mukaisesti.
      2.   Hallinnolliset seuraamukset ja toimenpiteet on toimitettava EAMV:lle liitteessä II vahvistetussa muodossa olevalla ilmoitusasiakirjalla.
      4 artikla
      Ilmoitusten mitätöiminen ja päivittäminen
      1.   Jos toimivaltainen viranomainen haluaa mitätöidä EAMV:lle aiemmin 3 artiklan mukaisesti toimittamansa ilmoitusasiakirjan, sen on peruutettava olemassa oleva ilmoitus ja lähetettävä uusi.
      2.   Jos toimivaltainen viranomainen haluaa päivittää EAMV:lle aiemmin 3 artiklan mukaisesti toimittamaansa ilmoitusasiakirjaa, sen on toimitettava asiakirja uudelleen uusilla tiedoilla päivitettynä.
      5 artikla
      Voimaantulo ja soveltaminen
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 25 päivänä heinäkuuta 2016.

               Komission puolesta

               Puheenjohtaja

            Jean-Claude JUNCKER

         (1)  EUVL L 302, 17.11.2009, s. 32.

         (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).

         LIITE I

            Lomake kaikkia määrättyjä seuraamuksia ja toimenpiteitä koskevien yhdistettyjen tietojen vuosittaista toimittamista varten

         Teksti kuva

            Yhdistetyt tiedot kaikista seuraamuksista ja toimenpiteistä, jotka
            [toimivaltaisen viranomaisen nimi] on määrännyt vuonna [vuosi]
            LÄHETTÄJÄ:
            Jäsenvaltio:
            Toimivaltainen viranomainen:
            Osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            VASTAANOTTAJA:
            EAMV
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            Arvoisa [lisätään asianomainen nimi]
            Direktiivin 2009/65/EY 99 e artiklan 1 kohdan mukaisesti toimitamme Teille yhdistetyt tiedot kaikista seuraamuksista ja toimenpiteistä, jotka [toimivaltaisen viranomaisen nimi] on määrännyt.
            Seuraamukset:
            Direktiivin 2009/65/EY artikla, joka on saatettu osaksi kansallista lainsäädäntöä säännöksillä, joita on rikottu
            Määrättyjen seuraamusten lukumäärä raportointikaudella
            Määrättyjen seuraamusten määrä raportointikaudella
            [artiklan numero, kohta, alakohta]
            [seuraamusten lukumäärä]
            [seuraamusten rahamäärä (*)]
            Seuraamukset yhteensä
            [seuraamusten lukumäärä yhteensä (†)]
            [seuraamusten rahamäärä yhteensä (*) (†)]
            (*) Merkitään arvo euroina tai kansallisena valuuttana. Jos seuraamukset eivät liity ainoastaan direktiivin 2009/65/EY asiaa koskevan artiklan rikkomiseen vaan myös muiden säännösten rikkomiseen, lisätään maininta ”YHDISTETTY LUKU” kunkin arvon kohdalle.
            (†) Koska määrätyt seuraamukset voivat koskea useampaa kuin yhtä säännöstä, eri rivien summa (seuraamusten lukumäärä / rahamäärä) ei ehkä vastaa määrättyjen seuraamusten kokonaislukumäärää tai -rahamäärää.

         Teksti kuva

            Toimenpiteet:
            Direktiivin 2009/65/EY artikla, joka on saatettu osaksi kansallista lainsäädäntöä säännöksillä, joita on rikottu
            Määrättyjen toimenpiteiden lukumäärä raportointikaudella
            [artiklan numero, kohta, alakohta]
            [toimenpiteiden lukumäärä]
            Toimenpiteet yhteensä
            [toimenpiteiden lukumäärä yhteensä (†)]
            (†) Koska määrätyt toimenpiteet voivat koskea useampaa kuin yhtä säännöstä, eri toimenpiteiden lukumäärien summa ei ehkä vastaa määrättyjen seuraamusten kokonaislukumäärää.
            Kunnioittavasti
            [allekirjoitus]

         LIITE II

            Lomake julkistettujen hallinnollisten seuraamusten tai toimenpiteiden ilmoittamista varten

         Teksti kuva

            Kenttä
            Kuvaus
            Tyyppi
            Oikeudellinen kehys
            Sen unionin säädöksen lyhenne, jonka nojalla hallinnollinen seuraamus tai toimenpide on määrätty.
            Pakollinen
            Jäsenvaltio
            Sen jäsenvaltion lyhenne, jonka toimivaltainen viranomainen tiedottaa hallinnollisesta seuraamuksesta tai toimenpiteestä.
            Pakollinen
            Yhteisön tunnus
            Tunnistuskoodi, jolla yksilöidään oikeushenkilö, jolle hallinnollinen seuraamus tai toimenpide on määrätty.
            Pakollinen
            Viranomaistunniste
            Sen toimivaltaisen viranomaisen tunnus, joka tiedottaa hallinnollisesta seuraamuksesta tai toimenpiteestä.
            Pakollinen
            Yhteisön oikeudellinen kehys
            Sen unionin säädöksen lyhenne, jota sovelletaan yhteisöön, jolle hallinnollinen seuraamus tai toimenpide on määrätty.
            Pakollinen
            Yhteisön täydellinen nimi
            Sen yhteisön täydellinen nimi, jolle hallinnollinen seuraamus tai toimenpide on määrätty.
            Vapaaehtoinen
            Henkilön täydellinen nimi
            Sen henkilön täydellinen nimi, jolle hallinnollinen seuraamus tai toimenpide on määrätty.
            Pakollinen (vain luonnolliset henkilöt)
            Seuraamukset määrännyt kansallinen toimivaltainen viranomainen
            Sen toimivaltaisen viranomaisen lyhenne, joka on määrännyt hallinnollisen seuraamuksen tai toimenpiteen.
            Pakollinen
            Vapaa teksti
            Hallinnollisen seuraamuksen tai toimenpiteen teksti pääkielellä.
            Pakollinen
            Vapaa teksti
            Hallinnollisen seuraamuksen tai toimenpiteen teksti muulla kielellä (*).
            Vapaaehtoinen
            Päivämäärä
            Päivämäärä, jona toimivaltainen viranomainen määräsi hallinnollisen seuraamuksen tai toimenpiteen.
            Pakollinen
            Päättymispäivä
            Päivämäärä, jona hallinnollisen seuraamuksen tai toimenpiteen voimassaolo päättyy.
            Vapaaehtoinen
            (*) Muu kieli voi olla joko kansainvälisen rahoituksen alalla yleisesti käytössä oleva kieli tai jäsenvaltion muu virallinen kieli.


title: Komission täytäntöönpanoasetus (EU) N:o 465/2014, annettu 6 päivänä toukokuuta 2014 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               7.5.2014

               FI

               Euroopan unionin virallinen lehti

               L 134/40

         KOMISSION TÄYTÄNTÖÖNPANOASETUS (EU) N:o 465/2014,
   annettu 6 päivänä toukokuuta 2014,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä toukokuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  37,5

                  MK

                  101,4

                  TN

                  109,1

                  TR

                  97,3

                  ZZ

                  86,3

                  0707 00 05

                  MA

                  35,6

                  MK

                  51,1

                  TR

                  125,0

                  ZZ

                  70,6

                  0709 93 10

                  MA

                  70,8

                  TR

                  113,5

                  ZA

                  31,4

                  ZZ

                  71,9

                  0805 10 20

                  EG

                  47,3

                  IL

                  73,9

                  MA

                  45,0

                  TN

                  68,6

                  TR

                  63,3

                  ZZ

                  59,6

                  0805 50 10

                  MA

                  35,6

                  TR

                  96,3

                  ZZ

                  66,0

                  0808 10 80

                  AR

                  109,1

                  BR

                  87,6

                  CL

                  115,7

                  CN

                  98,6

                  MK

                  30,8

                  NZ

                  135,5

                  US

                  158,7

                  ZA

                  111,3

                  ZZ

                  105,9

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 765/2014, annettu 11 päivänä heinäkuuta 2014, tiettyjen tavaroiden luokittelusta yhdistettyyn nimikkeistöön

text:
               16.7.2014

               FI

               Euroopan unionin virallinen lehti

               L 209/7

         KOMISSION TÄYTÄNTÖÖNPANOASETUS (EU) N:o 765/2014,
   annettu 11 päivänä heinäkuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä heinäkuuta 2014.

            Komission puolesta,

            puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Jäädytettyjen hedelmien sekoitus, jossa on (painoprosenttia)

                              mansikkaa

                              55

                              banaania

                              20

                              ananasta

                              15

                              mustikkaa

                              10

                        Tuote on pusseihin pakattuja jäädytettyjen hedelmien paloja, jotka ovat valmiita soseutettaviksi sekoittimessa.

                  0811 10 90

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 0811, 0811 10 ja 0811 10 90 nimiketekstien mukaisesti.
                  Tuote on eri jäädytettyjen hedelmien sekoitus. Mansikat antavat tuotteelle sen olennaisen luonteen, koska niiden osuus tuotteesta on suurin.
                  Sen vuoksi tuote on luokiteltava CN-koodiin 0811 10 90 mansikoiksi.


title: Komission täytäntöönpanoasetus (EU) 2015/2017, annettu 11 päivänä marraskuuta 2015, euroon sidottujen valuuttojen valuuttariskin pääomavaatimuksen laskemiseen käytettäviä korjauskertoimia koskevista Euroopan parlamentin ja neuvoston direktiivin 2009/138/EY mukaisista teknisistä täytäntöönpanostandardeista (ETA:n kannalta merkityksellinen teksti)

text:
               12.11.2015

               FI

               Euroopan unionin virallinen lehti

               L 295/21

         KOMISSION TÄYTÄNTÖÖNPANOASETUS (EU) 2015/2017,
   annettu 11 päivänä marraskuuta 2015,
   euroon sidottujen valuuttojen valuuttariskin pääomavaatimuksen laskemiseen käytettäviä korjauskertoimia koskevista Euroopan parlamentin ja neuvoston direktiivin 2009/138/EY mukaisista teknisistä täytäntöönpanostandardeista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vakuutus- ja jälleenvakuutustoiminnan aloittamisesta ja harjoittamisesta (Solvenssi II) 25 päivänä marraskuuta 2009 annetun Euroopan parlamentin ja neuvoston direktiivin 2009/138/EY (1) ja erityisesti sen 109 a artiklan 2 kohdan c alakohdan,
   sekä katsoo seuraavaa:

               (1)

               Tässä asetuksessa vahvistetuissa korjauksissa otetaan huomioon komission delegoidun asetuksen (EU) 2015/35 (2) 188 artiklan 5 kohdassa täsmennetyt kriteerit.

               (2)

               Jotta varmistetaan euroon sidottujen valuuttojen yhdenmukainen kohtelu valuuttariskin pääomavaatimuksen laskennassa, olisi säädettävä valuuttariskin korjauskertoimista, jotka koskevat euron ja siihen sidottujen valuuttojen välisiä vaihtokursseja ja toisaalta kahden euroon sidotun valuutan välisiä vaihtokursseja.

               (3)

               Tämä asetus perustuu Euroopan vakuutus- ja lisäeläkeviranomaisen komissiolle toimittamiin teknisten täytäntöönpanostandardien luonnoksiin.

               (4)

               Euroopan vakuutus- ja lisäeläkeviranomainen on järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1094/2010 (3) 37 artiklan mukaisesti perustetulta vakuutus- ja jälleenvakuutusalan osallisryhmältä,

         ON HYVÄKSYNYT TÄMÄN ASETUKSEN:
   1 artikla
   Valuuttariskin korjauskertoimet, kun paikallinen tai ulkomainen valuutta on euro
   Kun paikallinen tai ulkomainen valuutta on euro, korvataan 25 prosentin kerroin delegoidun asetuksen (EU) 2015/35 188 artiklan 3 ja 4 kohtaa sovellettaessa seuraavasti:

               a)

               0,39 prosenttia, kun muu valuutta on Tanskan kruunu (DKK);

               b)

               1,81 prosenttia, kun muu valuutta on lev (BGN);

               c)

               2,18 prosenttia, kun muu valuutta on CFA-frangi BCEAO (XOF);

               d)

               1,96 prosenttia, kun muu valuutta on CFA-frangi BEAC (XAF);

               e)

               2,00 prosenttia, kun muu valuutta on Komorien frangi (KMF).

         2 artikla
   Valuuttariskin korjauskertoimet, kun paikallinen ja ulkomainen valuutta ovat sidottuja euroon
   Korvataan 25 prosentin kerroin delegoidun asetuksen (EU) 2015/35 188 artiklan 3 ja 4 kohtaa sovellettaessa seuraavasti:

               a)

               2,24 prosenttia, kun asianomaiset kaksi valuuttaa ovat DKK ja BGN;

               b)

               2,62 prosenttia, kun asianomaiset kaksi valuuttaa ovat DKK ja XOF;

               c)

               2,40 prosenttia, kun asianomaiset kaksi valuuttaa ovat DKK ja XAF;

               d)

               2,44 prosenttia, kun asianomaiset kaksi valuuttaa ovat DKK ja KMF;

               e)

               4,06 prosenttia, kun asianomaiset kaksi valuuttaa ovat BGN ja XOF;

               f)

               3,85 prosenttia, kun asianomaiset kaksi valuuttaa ovat BGN ja XAF;

               g)

               3,89 prosenttia, kun asianomaiset kaksi valuuttaa ovat BGN ja KMF;

               h)

               4,23 prosenttia, kun asianomaiset kaksi valuuttaa ovat XOF ja XAF;

               i)

               4,27 prosenttia, kun asianomaiset kaksi valuuttaa ovat XOF ja KMF;

               j)

               4,04 prosenttia, kun asianomaiset kaksi valuuttaa ovat XAF ja KMF.

         3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä marraskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 335, 17.12.2009, s. 1.

      (2)  Komission delegoitu asetus (EU) 2015/35, annettu 10 päivänä lokakuuta 2014, vakuutus- ja jälleenvakuutustoiminnan aloittamisesta ja harjoittamisesta annetun Euroopan parlamentin ja neuvoston direktiivin 2009/138/EU täydentämisestä (Solvenssi II) ETA:n kannalta merkityksellinen teksti (EUVL L 12, 17.1.2015, s. 1).

      (3)  Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).


title: Komission täytäntöönpanoasetus (EU) N:o 1130/2014, annettu 22 päivänä lokakuuta 2014 , tiettyjen Euroopan parlamentin ja neuvoston asetuksen (EU) N:o 510/2014 soveltamisalaan kuuluvien maataloustuotteiden jalostuksessa tuotettujen Norjan alkuperätuotteiden tuontia Euroopan unioniin koskevan tariffikiintiön avaamisesta vuodeksi 2015

text:
               24.10.2014

               FI

               Euroopan unionin virallinen lehti

               L 305/104

         KOMISSION TÄYTÄNTÖÖNPANOASETUS (EU) N:o 1130/2014,
   annettu 22 päivänä lokakuuta 2014,
   tiettyjen Euroopan parlamentin ja neuvoston asetuksen (EU) N:o 510/2014 soveltamisalaan kuuluvien maataloustuotteiden jalostuksessa tuotettujen Norjan alkuperätuotteiden tuontia Euroopan unioniin koskevan tariffikiintiön avaamisesta vuodeksi 2015
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (1) ja erityisesti sen 16 artiklan 1 kohdan a alakohdan,
   ottaa huomioon Euroopan talousyhteisön ja Norjan kuningaskunnan välillä tehdyn kahdenvälisen vapaakauppasopimuksen pöytäkirjaa N:o 2 koskevan Euroopan yhteisön ja Norjan kuningaskunnan välisen sopimuksen tekemisestä kirjeenvaihtona 25 päivänä lokakuuta 2004 tehdyn neuvoston päätöksen 2004/859/EY (2) ja erityisesti sen 3 artiklan,
   sekä katsoo seuraavaa:

               (1)

               Euroopan talousyhteisön ja Norjan kuningaskunnan välillä 14 päivänä toukokuuta 1973 tehdyn vapaakauppasopimuksen (3), jäljempänä ’Euroopan talousyhteisön ja Norjan kuningaskunnan kahdenvälinen vapaakauppasopimus’, pöytäkirjassa N:o 2 ja ETA-sopimuksen (4) pöytäkirjassa N:o 3 määritetään tiettyjä maataloustuotteita ja jalostettuja maataloustuotteita koskevista osapuolten välisistä kauppajärjestelyistä.

               (2)

               ETA-sopimuksen pöytäkirjassa N:o 3 määrätään, että CN-koodiin 2202 10 00 kuuluvasta lisättyä sokeria tai muuta makeutusainetta sisältävästä vedestä ja maustetusta vedestä sekä CN-koodiin 2202 90 10 kuuluvista nimikkeiden 0401–0404 tuotteita tai niistä saatuja rasvoja sisältämättömistä muista alkoholittomista juomista ei kanneta tullia.

               (3)

               Kyseisiä vesiä ja muita juomia koskeva tullittomuus on Norjan osalta tilapäisesti lakkautettu rajoittamattomaksi ajaksi Euroopan talousyhteisön ja Norjan kuningaskunnan kahdenvälisen vapaakauppasopimuksen pöytäkirjaa N:o 2 koskevalla Euroopan yhteisön ja Norjan kuningaskunnan välisellä kirjeenvaihtona tehdyllä sopimuksella (5), jäljempänä ’kirjeenvaihtona tehty sopimus’, joka hyväksyttiin päätöksellä 2004/859/EY. Kirjeenvaihtona tehdyn sopimuksen mukaisesti CN-koodiin 2202 10 00 tai ex 2202 90 10 kuuluvien Norjan alkuperätuotteiden tuonti on tullitonta ainoastaan tullittomassa kiintiössä. Kiintiön ylittävistä tuontimääristä kannetaan tulli.

               (4)

               Komission täytäntöönpanoasetuksessa (EU) N:o 1322/2013 (6) säädetään, että tullittomuusjärjestelmän tilapäinen lakkauttaminen ei koske mainittujen vesien ja juomien tuontia unioniin 1 päivän tammikuuta ja 31 päivän joulukuuta 2014 välisenä aikana eli kyseisille tuotteille on myönnetty rajoittamaton tulliton pääsy unioniin.

               (5)

               Mainittuja vesiä ja juomia koskeva vuoden 2015 tariffikiintiö on määrä avata kirjeenvaihtona tehtävän sopimuksen mukaisesti. Vuotuinen kiintiö avattiin edellisen kerran kyseisille tuotteille vuodeksi 2013 komission asetuksella (EU) N:o 1085/2012 (7).Koska vuodeksi 2014 ei avattu vuotuista kiintiötä, vuoden 2015 kiintiömäärän olisi oltava sama kuin vuoden 2013 kiintiömäärän.

               (6)

               Komission asetuksessa (ETY) N:o 2454/93 (8) vahvistetaan tariffikiintiöiden hallinnointia koskevat säännöt. Tällä asetuksella avattavaa tariffikiintiötä olisi hallinnoitava kyseisten sääntöjen mukaisesti.

               (7)

               Tässä asetuksessa säädetyt toimenpiteet ovat liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Avataan liitteessä vahvistettu tulliton tariffikiintiö kyseisessä liitteessä luetelluille Norjan alkuperätuotteille siinä vahvistettujen edellytysten mukaisesti 1 päivästä tammikuuta31 päivään joulukuuta 2015.
   2.   Tämän asetuksen liitteessä lueteltuihin tuotteisiin sovelletaan 14 päivänä toukokuuta 1973 tehdyn Euroopan talousyhteisön ja Norjan kuningaskunnan välisen sopimuksen pöytäkirjassa N:o 3 määrättyjä alkuperäsääntöjä.
   3.   Kiintiön ylittävistä tuontimääristä kannetaan etuustulli, joka on 0,047 euroa litralta.
   2 artikla
   Komissio hallinnoi 1 artiklan 1 kohdassa tarkoitettua unionin tariffikiintiötä asetuksen (ETY) N:o 2454/93 308 a, 308 b ja 308 c artiklan mukaisesti.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2015.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä lokakuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 150, 20.5.2014, s. 1.

      (2)  EUVL L 370, 17.12.2004, s. 70.

      (3)  EYVL L 171, 27.6.1973, s. 2.

      (4)  EUVL L 1, 3.1.1994, s. 3.

      (5)  EUVL L 370, 17.12.2004, s. 72.

      (6)  Komission täytäntöönpanoasetus (EU) N:o 1322/2013, annettu 11 päivänä joulukuuta 2013, rajoittamattoman tullittoman pääsyn myöntämisestä unioniin tietyille Norjasta peräisin oleville, neuvoston asetuksessa (EY) N:o 1216/2009 tarkoitettujen maataloustuotteiden valmistuksessa tuotetuille tavaroille vuodeksi 2014 (EUVL L 333, 12.12.2013, s. 68).

      (7)  Komission täytäntöönpanoasetus (EU) N:o 1085/2012, annettu 20 päivänä marraskuuta 2012, tiettyjen Norjasta peräisin olevien, neuvoston asetuksessa (EY) N:o 1216/2009 tarkoitettujen maataloustuotteiden valmistuksessa tuotettujen tavaroiden tuonnissa Euroopan unioniin sovellettavan tariffikiintiön avaamisesta vuodeksi 2013 (EUVL L 322, 21.11.2012, s. 2).

      (8)  Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä (EYVL L 253, 11.10.1993, s. 1).

      LIITE
      Tiettyjen Norjan alkuperätuotteiden unioniin suuntautuvassa tuonnissa sovellettava vuoden 2015 tulliton tariffikiintiö

                  Järjestysnumero

                  CN-koodi

                  Tavaran kuvaus

                  Kiintiömäärä

                  09.0709

                  2202 10 00

                              —

                              vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu

                  17,303 milj. litraa

                  ex 2202 90 10

                              —

                              muut alkoholittomat juomat, jotka sisältävät sokeria (sakkaroosia tai inverttisokeria)


title: Komission täytäntöönpanoasetus (EU) N:o 1354/2013, annettu 17 päivänä joulukuuta 2013 , ICES-osa-alueiden 27 ja 28.2 jättämisestä eräiden pyyntiponnistusrajoitusten ulkopuolelle vuodeksi 2014 Itämeren turskakantoja ja näitä kantoja hyödyntäviä kalastuksia koskevasta monivuotisesta suunnitelmasta annetun neuvoston asetuksen (EY) N:o 1098/2007 mukaisesti

text:
               18.12.2013

               FI

               Euroopan unionin virallinen lehti

               L 341/34

         KOMISSION TÄYTÄNTÖÖNPANOASETUS (EU) N:o 1354/2013,
   annettu 17 päivänä joulukuuta 2013,
   ICES-osa-alueiden 27 ja 28.2 jättämisestä eräiden pyyntiponnistusrajoitusten ulkopuolelle vuodeksi 2014 Itämeren turskakantoja ja näitä kantoja hyödyntäviä kalastuksia koskevasta monivuotisesta suunnitelmasta annetun neuvoston asetuksen (EY) N:o 1098/2007 mukaisesti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Itämeren turskakantoja ja näitä kantoja hyödyntäviä kalastuksia koskevasta monivuotisesta suunnitelmasta, asetuksen (ETY) N:o 2847/93 muuttamisesta ja asetuksen (EY) N:o 779/97 kumoamisesta 18 päivänä syyskuuta 2007 annetun neuvoston asetuksen (EY) N:o 1098/2007 (1) ja erityisesti sen 29 artiklan 2 kohdan,
   sekä katsoo seuraavaa:

               (1)

               Itämeren turskakantojen pyyntiponnistusrajoitusten asettamista koskevat säännökset vahvistetaan asetuksessa (EY) N:o 1098/2007.

               (2)

               Neuvoston asetuksen (EU) N:o 1180/2013 (2) liitteessä II vahvistetaan asetuksen (EY) N:o 1098/2007 perusteella Itämeren pyyntiponnistusrajoitukset vuodeksi 2014.

               (3)

               Asetuksen (EY) N:o 1098/2007 29 artiklan 2 kohdan mukaisesti komissio voi jättää ICES-osa-alueet 27 ja 28.2 eräiden pyyntiponnistusrajoitusten ulkopuolelle, jos turskasaaliit ovat olleet viimeksi kuluneella kirjaamiskaudella alle tietyn vähimmäismäärän.

               (4)

               Kun otetaan huomioon jäsenvaltioiden toimittamat kertomukset ja tieteellis-teknis-taloudellisen kalastuskomitean lausunto, ICES-osa-alueet 27 ja 28.2 olisi jätettävä vuonna 2014 kyseisten pyyntiponnistusrajoitusten ulkopuolelle.

               (5)

               Asetusta (EU) N:o 1180/2013 sovelletaan 1 päivästä tammikuuta 2014. Jotta varmistettaisiin johdonmukaisuus kyseisen asetuksen kanssa, tätä asetusta olisi niin ikään sovellettava 1 päivästä tammikuuta 2014 alkaen.

               (6)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1098/2007 8 artiklan 1 kohdan b alakohdan sekä 3, 4 ja 5 kohdan säännöksiä ei sovelleta ICES-osa-alueisiin 27 ja 28.2 vuonna 2014.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2014.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä joulukuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 248, 22.9.2007, s. 1.

      (2)  Neuvoston asetus (EU) N:o 1180/2013, annettu 19 päivänä marraskuuta 2013, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2014 (EUVL L 313, 22.11.2013, s. 4).


title: Komission täytäntöönpanoasetus (EU) N:o 969/2012, annettu 19 päivänä lokakuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               20.10.2012

               FI

               Euroopan unionin virallinen lehti

               L 290/9

         KOMISSION TÄYTÄNTÖÖNPANOASETUS (EU) N:o 969/2012,
   annettu 19 päivänä lokakuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä lokakuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  67,8

                  MK

                  39,0

                  ZZ

                  53,4

                  0707 00 05

                  MK

                  30,8

                  TR

                  133,0

                  ZZ

                  81,9

                  0709 93 10

                  TR

                  116,6

                  ZZ

                  116,6

                  0805 50 10

                  AR

                  87,1

                  CL

                  97,2

                  TR

                  89,8

                  ZA

                  92,9

                  ZZ

                  91,8

                  0806 10 10

                  BR

                  277,7

                  MK

                  80,9

                  TR

                  149,0

                  ZZ

                  169,2

                  0808 10 80

                  AR

                  216,2

                  MK

                  29,8

                  NZ

                  139,3

                  US

                  143,5

                  ZA

                  93,1

                  ZZ

                  124,4

                  0808 30 90

                  CN

                  92,8

                  TR

                  113,5

                  ZZ

                  103,2

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1206/2011, annettu 22 päivänä marraskuuta 2011 , ilma-alusten tunnistamista koskevista vaatimuksista yhtenäisen eurooppalaisen ilmatilan valvomiseksi ETA:n kannalta merkityksellinen teksti

text:
               23.11.2011

               FI

               Euroopan unionin virallinen lehti

               L 305/23

         KOMISSION TÄYTÄNTÖÖNPANOASETUS (EU) N:o 1206/2011,
   annettu 22 päivänä marraskuuta 2011,
   ilma-alusten tunnistamista koskevista vaatimuksista yhtenäisen eurooppalaisen ilmatilan valvomiseksi
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaisen ilmaliikenteen hallintaverkon yhteentoimivuudesta 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 552/2004 (yhteentoimivuusasetus) (1) ja erityisesti sen 3 artiklan 5 kohdan,
   sekä katsoo seuraavaa:

               (1)

               Komissio on antanut Eurocontrolille toimeksiannon kehittää valvonnan suorituskyky- ja yhteentoimivuusvaatimuksia eurooppalaisessa ilmaliikenteen hallintaverkossa yhtenäisen eurooppalaisen ilmatilan toteuttamisen puitteista (puiteasetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 549/2004 (2) 8 artiklan 1 kohdan mukaisesti. Tämä asetus perustuu 9 päivänä heinäkuuta 2010 julkistettuun toimeksiantokertomukseen.

               (2)

               Ennen kuin ilma-alukselle annetaan ilmaliikennepalveluja valvontajärjestelmää käyttäen, olisi huolehdittava ilma-aluksen yksilöllisen tunnistamisen käyttöönotosta Kansainvälisen siviili-ilmailujärjestön, jäljempänä ’ICAO’, menettelyjen mukaisesti.

               (3)

               Saumaton toiminta edellyttää yleisessä ilmaliikenteessä mittarilentosääntöjen mukaisesti liikennöivän yksittäisen ilma-aluksen yksiselitteistä ja jatkuvaa tunnistamista kaikkialla yhtenäisessä eurooppalaisessa ilmatilassa.

               (4)

               Tällä hetkellä ilma-aluksen yksilöllinen tunnistaminen tapahtuu ICAO:n menettelyjen ja Euroopan aluetta koskevan lennonvarmistussuunnitelman mukaisesti osoitettujen erillisten toisiotutkavastaimen koodien, jäljempänä ’SSR-koodit’, perusteella.

               (5)

               Liikenteen kasvusta viime vuosikymmenen kuluessa on seurannut, etteivät saatavilla olevat erilliset SSR-koodit yleensä riitä ruuhkahuippujen aikaiseen kysyntään, eikä ilma-aluksen yksilöllistä tunnistamista Euroopan ilmatilassa näin ollen voida nykyään taata.

               (6)

               Alustava operatiivinen valmius käyttää ilma-aluksen valvontajärjestelmälle lähettämää tunnistetta olisi taattava yhdenmukaisesti yhtenäisen eurooppalaisen ilmatilan määritellyllä alueella, jotta voitaisiin vähentää yleistä tarvetta osoittaa erillisiä SSR-koodeja ilma-alusten yksilölliseksi tunnistamiseksi.

               (7)

               Erillisten SSR-koodien saatavuuden optimoimiseksi niiden lennonvarmistuspalvelun tarjoajien, joilla ei ole valmiuksia ilma-aluksen valvontajärjestelmälle lähettämän tunnisteen käyttöön, olisi käytettävä parannettua ja yhtenäistä järjestelmää, jossa SSR-koodit osoitetaan ilma-aluksille automaattisesti.

               (8)

               Valmius käyttää ilma-aluksen valvontajärjestelmälle lähettämää tunnistetta olisi varmistettava kaikkialla yhtenäisessä eurooppalaisessa ilmatilassa, jotta mittarilentosääntöjen mukaisen yleisen ilmaliikenteen tunnistamiseen ei enää tarvittaisi erillisiä SSR-koodeja.

               (9)

               Mahdollisuus vähentää erillisten SSR-koodien tarvetta käytettäessä ilma-aluksen valvontajärjestelmälle lähettämää tunnistetta edellyttää integroitua alustavien lentosuunnitelmien käsittelyjärjestelmää, joka tunnistaa ne lennot, joille voidaan osoittaa sovittu näkyvyyskoodi, ja sitä, että lennonvarmistuspalvelun tarjoajat osoittavat kyseisille lennoille sovitun näkyvyyskoodin silloin, kun ilma-alus voidaan tunnistaa käyttämällä ilma-aluksen valvontajärjestelmälle lähettämää tunnistetta.

               (10)

               Ilma-aluksen valvontajärjestelmän lähettämän tunnisteen käyttäminen ilma-aluksen yksilölliseen tunnistamiseen edellyttää, että lennonvarmistuspalvelun tarjoajilla on käytössään asianmukaiset valvonta-anturit sekä järjestelmät, joissa on tarvittavat toiminnot valvontatietojen käsittelyä ja jakelua, lentotietojen käsittelyä, ilma-aluksen ja maa-aseman välistä viestintää, maa-asemien välistä viestintää ja lennonjohdon näyttöä varten, sekä tarvittavat menetelmät ja henkilöstön koulutus.

               (11)

               Se, missä määrin lennonvarmistuspalvelun tarjoajat voivat tosiasiallisesti vähentää erillisten SSR-koodien tarvetta käyttämällä ilma-aluksen valvontajärjestelmälle lähettämää tunnistetta, on sidoksissa siihen, kuinka hyvin ilma-alus on varustettu hyödyntämään tätä tunnistamismahdollisuutta, siihen, missä määrin kyseisen valmiuden tarjoavat järjestelmät kattavat kyseisten ilma-alusten reitit, sekä laaja-alaiseen tarpeeseen varmistaa tehokas ja turvallinen toiminta.

               (12)

               Ilma-alusten tunnistusvirheiden välttämiseksi lennonjohtajille olisi annettava varoitus tilanteissa, joissa sama SSR-koodi saattaa olla tahattomasti osoitettu useammalle kuin yhdelle ilma-alukselle.

               (13)

               Yhteentoimivuuden ja saumattoman toiminnan saavuttamiseksi olisi äärimmäisen tärkeää, että yhtenäisessä eurooppalaisessa ilmatilassa noudatetaan tiettyjä menettelyjä yhtenäisesti.

               (14)

               Jäsenvaltioiden olisi sisällytettävä kaikki tämän asetuksen täytäntöönpanoon liittyvät järjestelyjä ja palveluja koskevat muutokset Euroopan aluetta koskevaan ICAO:n lennonvarmistussuunnitelmaan tavanomaisen muutosesitysmenettelyn mukaisesti.

               (15)

               Tämän asetuksen ei tulisi koskea asetuksen (EY) N:o 549/2004 1 artiklan 2 kohdassa tarkoitettuja sotilasoperaatioita tai -koulutusta.

               (16)

               Vallitsevan turvallisuustason säilyttämiseksi ja parantamiseksi jäsenvaltiot olisi velvoitettava varmistamaan, että ne osapuolet, joita asia koskee, toteuttavat turvallisuusarvioinnin, johon sisältyy vaaratekijöiden tunnistaminen, riskinarviointi ja riskien vähentäminen. Näiden menettelyjen yhdenmukainen soveltaminen tämän asetuksen soveltamisalaan kuuluviin järjestelmiin edellyttää, että kaikkia yhteentoimivuus- ja suorituskykyvaatimuksia varten on yksilöitävä erityiset turvallisuusvaatimukset.

               (17)

               Asetuksen (EY) N:o 552/2004 mukaan yhteentoimivuutta koskevissa täytäntöönpanosäännöissä olisi kuvailtava erityiset vaatimustenmukaisuuden arviointimenettelyt, joita on käytettävä arvioitaessa joko rakenneosien vaatimustenmukaisuutta tai käyttöön soveltuvuutta, sekä järjestelmien todentaminen.

               (18)

               Kun ilmaliikennepalveluja tarjotaan ensisijaisesti ilma-aluksille, joiden lennot suoritetaan osana yleistä ilmaliikennettä sotilaallisessa valvonnassa, hankintoihin liittyvät rajoitukset saattavat estää tämän asetuksen noudattamisen.

               (19)

               Tässä asetuksessa säädetyt toimenpiteet ovat yhtenäisen ilmatilan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa säädetään vaatimuksista, jotka koskevat valvontatietojen tarjoamista edistäviä järjestelmiä, niiden rakenneosia ja niihin liittyviä menettelyjä, joiden tarkoituksena on varmistaa ilma-aluksen yksiselitteinen ja jatkuva yksilöllinen tunnistaminen eurooppalaisessa ilmaliikenteen hallintaverkossa.
   2 artikla
   Soveltamisala
   1.   Tätä asetusta sovelletaan valvontaketjuun, joka koostuu:

               a)

               ilma-aluksiin asennetuista valvontajärjestelmien rakenneosista ja niihin liittyvistä menetelmistä;

               b)

               maassa toimivista valvontajärjestelmistä, niiden rakenneosista ja niihin liittyvistä menetelmistä;

               c)

               ilmaliikennepalvelujärjestelmistä ja -menetelmistä, erityisesti lentotietojen käsittelyjärjestelmistä, valvontatietojen käsittelyjärjestelmistä ja käyttöliittymäjärjestelmistä;

               d)

               viestintäjärjestelmistä maa-asemien välistä viestintää ja ilma-aluksen ja maa-aseman välistä viestintää varten, kyseisten järjestelmien rakenneosista ja niihin liittyvistä menetelmistä, joita käytetään valvontatietojen jakeluun.

         2.   Tätä asetusta sovelletaan kaikkiin lentoihin, jotka suoritetaan yleisenä ilmaliikenteenä mittarilentosääntöjen mukaisesti Euroopan parlamentin ja neuvoston asetuksen (EY) N:o 551/2004 (3) 1 artiklan 3 kohdassa määritellyssä ilmatilassa.
   3 artikla
   Määritelmät
   Tässä asetuksessa sovelletaan asetuksen (EY) N:o 549/2004 2 artiklassa vahvistettuja määritelmiä.
   Lisäksi tässä asetuksessa tarkoitetaan:

               1.

               ’ilma-aluksen tunnuksella’ kirjainten tai numeroiden muodostamaa sarjaa tai niiden yhdistelmää, joka on joko sama kuin ilma-aluksen ja maa-aseman välisessä viestinnässä käytettävä kutsumerkki tai sen koodattu vastine ja jota käytetään ilma-aluksen tunnistamiseen maa-asemien välisessä ilmaliikennepalvelun viestinnässä;

               2.

               ’SSR-koodilla’ yhtä ilma-aluksiin asennettujen valvontajärjestelmien rakenneosien lähettämistä toisiovalvontatutkan 4 096 tunnuskoodista;

               3.

               ’erillisellä SSR-koodilla’ nelinumeroista toisiovalvontatutkan tunnuskoodia, jonka kaksi viimeistä numeroa eivät ole ”00”;

               4.

               ’ilma-aluksen valvontajärjestelmälle lähettämällä tunnisteella’ ilma-aluksen tunnistetta, jonka ilma-aluksiin asennetut valvontajärjestelmien rakenneosat välittävät ilma-aluksen ja maa-aseman väliseen viestintään perustuvan valvontajärjestelmän kautta;

               5.

               ’näkyvyyskoodilla’ erityiskäyttöön tarkoitettua yksilöllistä SSR-koodia;

               6.

               ’ylilennolla’ lentoa, joka saapuu määriteltyyn ilmatilaan viereisestä sektorista, kulkee määritellyn ilmatilan kautta ja poistuu määritellystä ilmatilasta viereiseen ulkopuoliseen sektoriin;

               7.

               ’saapuvalla lennolla’ lentoa, joka saapuu määriteltyyn ilmatilaan viereisestä sektorista, kulkee määritellyn ilmatilan kautta ja laskeutuu määritellyssä ilmatilassa sijaitsevaan määräpaikkaan;

               8.

               ’lähtevällä lennolla’ lentoa, joka lähtee määritellyssä ilmatilassa sijaitsevalta lentopaikalta, kulkee määritellyn ilmatilan kautta ja joko laskeutuu määritellyssä ilmatilassa sijaitsevalle lentopaikalle tai poistuu määritellystä ilmatilasta viereiseen, ulkopuoliseen sektoriin;

               9.

               ’lentotoiminnan harjoittajalla’ henkilöä, organisaatiota tai yritystä, joka harjoittaa tai tarjoutuu harjoittamaan ilma-aluksilla lentotoimintaa;

               10.

               ’koodinjakolistalla’ jäsenvaltioiden hyväksymää ja Euroopan aluetta koskevassa ICAO:n lennonvarmistussuunnitelmassa julkaistua asiakirjaa, jossa eritellään SSR-koodien yleinen jakaminen jäsenvaltioille ja ilmaliikennepalveluyksikölle;

               11.

               ’yhteistoiminnallisella valvontaketjulla’ valvontaketjua, joka tarvitsee sekä maa-asemilla että ilma-aluksissa toimivia rakenneosia valvontatietojen määrittämiseen;

               12.

               ’integroidulla alustavien lentosuunnitelmien käsittelyjärjestelmällä’ eurooppalaiseen ilmaliikenteen hallintaverkkoon kuuluvaa järjestelmää, jonka välityksellä tarjotaan keskitettyä lentosuunnitelmien käsittely- ja jakelupalvelua lentosuunnitelmien vastaanottamiseksi, hyväksymiseksi ja jakamiseksi tämän asetuksen soveltamisalaan kuuluvassa ilmatilassa.

         4 artikla
   Suorituskykyä koskevat vaatimukset
   1.   Jäsenvaltioiden, joiden vastuulle kuuluu ilmaliikennepalvelun tarjoaminen liitteessä I määritellyssä ilmatilassa, on varmistettava valmius käyttää ilma-aluksen valvontajärjestelmälle lähettämää tunnistetta ilma-aluksen yksilölliseen tunnistamiseen:

               a)

               vähintään 50 prosentissa kaikista yksittäisen jäsenvaltion määritellyn ilmatilan ylilennoista; ja

               b)

               vähintään 50 prosentissa yksittäisen jäsenvaltion määritellyn ilmatilan saapuvien ja lähtevien lentojen kokonaismäärästä.

         2.   Lennonvarmistuspalvelun tarjoajien on varmistettava, että yhteistoiminnallisella valvontaketjulla on viimeistään 2 päivänä tammikuuta 2020 valmius käyttää ilma-aluksen valvontajärjestelmälle lähettämää tunnistetta ilma-aluksen yksilölliseen tunnistamiseen.
   3.   Lennonvarmistuspalvelun tarjoajien, jotka käyttävät ilma-aluksen yksilölliseen tunnistamiseen ilma-aluksen valvontajärjestelmälle lähettämää tunnistetta, on varmistettava liitteessä II säädettyjen vaatimusten noudattaminen.
   4.   Lennonvarmistuspalvelun tarjoajien, jotka käyttävät ilma-aluksen yksilölliseen tunnistamiseen liitteessä I määritellyn ilmatilan ulkopuolella erillisiä SSR-koodeja, on varmistettava liitteessä III säädettyjen vaatimusten noudattaminen.
   5.   Lennonvarmistuspalvelun tarjoajien on varmistettava, että

               a)

               edellä 2 artiklan 1 kohdan b, c ja d alakohdassa tarkoitettuja järjestelmiä käytetään tarvittaessa tämän artiklan 3 ja 4 kohdassa säädettyjen vaatimusten tukemiseksi;

               b)

               edellä 2 artiklan 1 kohdan b, c ja d alakohdassa tarkoitettuja järjestelmiä tai menetelmiä käytetään tarvittaessa, kun ilmoitetaan lennonjohtajille, että sama SSR-koodi on tahattomasti osoitettu kahdelle tai useammalle ilma-alukselle.

         6.   Jäsenvaltioiden on varmistettava, että

               a)

               ilmatilan osat ilmoitetaan liitteessä II olevassa 1 kohdassa tarkoitetulle keskitetylle lentosuunnitelmien käsittely- ja jakeluyksikölle tämän artiklan 1 ja 2 kohdan sekä tämän kohdan b alakohdan vaatimusten tukemiseksi;

               b)

               integroitu alustavien lentosuunnitelmien käsittelyjärjestelmä välittää kaikille lennonvarmistuspalvelun tarjoajille, joita asia koskee, tiedon niistä lennoista, joilla voidaan käyttää c alakohdassa tarkoitettua näkyvyyskoodia;

               c)

               kaikki jäsenvaltiot hyväksyvät yksinomaan sellaisille ilma-aluksille, joiden yksilöllinen tunnistaminen perustuu ilma-aluksen valvontajärjestelmälle lähettämään tunnisteeseen, osoitettavan yhtenäisen näkyvyyskoodin, joka koordinoidaan Euroopassa sijaitsevien kolmansien maiden kanssa.

         5 artikla
   Turvallisuusvaatimukset
   1.   Jäsenvaltioiden on varmistettava, että 2 artiklan 1 kohdan b, c ja d kohdassa tarkoitettuihin nykyisiin järjestelmiin tehtäviä muutoksia tai uusien järjestelmien käyttöönottoa edeltää asianomaisten osapuolten toteuttama turvallisuusarviointi, johon sisältyy vaaratekijöiden tunnistaminen, riskinarviointi ja riskien vähentäminen.
   2.   Tehtäessä 1 kohdassa tarkoitettuja arviointeja on otettava huomioon vähintään liitteessä IV vahvistetut vaatimukset.
   6 artikla
   Rakenneosien vaatimustenmukaisuus tai käyttöönsoveltuvuus
   Edellä 2 artiklan 1 kohdassa tarkoitettujen järjestelmien rakenneosien valmistajien tai niiden unionin alueelle sijoittautuneiden valtuutettujen edustajien on ennen asetuksen (EY) N:o 552/2004 5 artiklassa säädetyn EY-vaatimustenmukaisuus- tai -käyttöönsoveltuvuusvakuutuksen antamista arvioitava kyseisten rakenneosien vaatimustenmukaisuus ja käyttöönsoveltuvuus noudattaen liitteessä V vahvistettuja vaatimuksia.
   Euroopan parlamentin ja neuvoston asetuksen (EY) N:o 216/2008 (4) mukaisia sertifiointimenettelyjä on kuitenkin pidettävä hyväksyttävinä menettelyinä rakenneosien vaatimustenmukaisuuden arviointia varten, jos niihin sisältyy tässä asetuksessa säädettyjen sovellettavien suorituskyky- ja turvallisuusvaatimusten noudattamisen osoittaminen.
   7 artikla
   Järjestelmien todentaminen
   1.   Lennonvarmistuspalvelun tarjoajien, jotka voivat osoittaa tai ovat osoittaneet täyttävänsä liitteessä VI vahvistetut edellytykset, on suoritettava 2 artiklan 1 kohdan b, c ja d alakohdassa tarkoitettujen järjestelmien todentaminen liitteessä VII olevassa A osassa vahvistettujen vaatimusten mukaisesti.
   2.   Lennonvarmistuspalvelun tarjoajien, jotka eivät voi osoittaa täyttävänsä liitteessä VI vahvistettuja edellytyksiä, on teetettävä 2 artiklan 1 kohdan b, c ja d alakohdassa tarkoitettujen järjestelmien todentaminen alihankintana ilmoitetuilla laitoksilla. Todentaminen on suoritettava liitteessä VII olevassa B osassa vahvistettujen vaatimusten mukaisesti.
   3.   Asetuksen (EY) N:o 216/2008 mukaisia sertifiointimenettelyjä on pidettävä hyväksyttävinä menettelyinä järjestelmien todentamista varten, jos niihin sisältyy tässä asetuksessa säädettyjen sovellettavien suorituskyky- ja turvallisuusvaatimusten noudattamisen osoittaminen.
   8 artikla
   Lennonvarmistuspalvelun tarjoajia koskevat lisävaatimukset
   1.   Lennonvarmistuspalvelun tarjoajien on varmistettava, että kaikki asiaan liittyvä henkilöstö saatetaan asianmukaisella tavalla tietoiseksi tässä asetuksessa säädetyistä vaatimuksista ja että sillä on riittävä koulutus työtehtäviinsä.
   2.   Lennonvarmistuspalvelun tarjoajien on:

               a)

               laadittava ja pidettävä yllä toimintakäsikirjat, jotka sisältävät riittävät ohjeet ja tiedot, joiden perusteella asiaan liittyvä henkilöstö pystyy soveltamaan tätä asetusta;

               b)

               varmistettava, että a alakohdassa tarkoitetut käsikirjat ovat saatavilla ja ajan tasalla ja että niiden ajantasaistaminen ja jakelu toteutetaan laadunhallinnan ja asiakirjahallinnan kannalta asianmukaisesti;

               c)

               varmistettava, että työmenetelmät ja toimintaohjeet ovat tämän asetuksen mukaiset.

         9 artikla
   Lentotoiminnan harjoittajia koskevat lisävaatimukset
   1.   Lentotoiminnan harjoittajien on toteutettava tarvittavat toimenpiteet sen varmistamiseksi, että valvontalaitteita käyttävä ja ylläpitävä henkilöstö saatetaan tietoiseksi tämän asetuksen asiaa koskevista säännöksistä, sillä on riittävä koulutus työtehtäviinsä ja ohjaamossa on saatavilla kyseisten laitteiden käyttöohjeet.
   2.   Lentotoiminnan harjoittajien on toteutettava tarvittavat toimenpiteet sen varmistamiseksi, että ilma-aluksen valvontajärjestelmälle lähettämä tunniste annetaan silloin, kun se on tarpeen 4 artiklan 1 ja 2 kohdassa vahvistetuista operatiivisista syistä.
   3.   Lentotoiminnan harjoittajien on varmistettava, että 4 kohdassa tarkoitettu ilma-aluksen valvontajärjestelmälle lähettämä tunniste on komission asetuksen (EY) N:o 1033/2006 (5) liitteessä olevassa 2 kohdassa tarkoitetun lentosuunnitelman 7 kohdan ilma-aluksen tunnuksen mukainen.
   4.   Ilma-alusten, joiden 2 kohdassa tarkoitettua valvontajärjestelmälle lähetettävää tunnistetta voidaan muuttaa ilmassa, käyttäjien on varmistettava, ettei ilma-aluksen valvontajärjestelmälle lähettämää tunnistetta muuteta lennon aikana muutoin kuin lennonvarmistuspalvelun tarjoajan pyynnöstä.
   10 artikla
   Jäsenvaltioita koskevat lisävaatimukset
   Jäsenvaltioiden on varmistettava, että tätä asetusta noudatetaan ja asiaa koskevat tiedot julkaistaan kansallisissa ilmailukäsikirjoissa.
   11 artikla
   Poikkeukset
   1.   Niiden lähestymisalueiden osalta, joissa ilmaliikennepalvelua tarjoavat sotilasyksiköt tai joissa sitä tarjotaan sotilaallisessa valvonnassa, ja kun hankintoihin liittyvät rajoitukset estävät noudattamasta 4 artiklan 2 kohtaa, jäsenvaltioiden on ilmoitettava komissiolle viimeistään 31 päivänä joulukuuta 2017 se päivä, josta alkaen ilma-aluksen valvontajärjestelmälle lähettämää tunnistetta koskevia säännöksiä noudatetaan ja joka on viimeistään 2 päivä tammikuuta 2025.
   2.   Verkon hallinnoijan lausunnon perusteella komissio voi viimeistään 31 päivänä joulukuuta 2018 tarkastella 1 kohdan mukaisesti ilmoitettuja poikkeuksia, joilla saattaa olla merkittävä vaikutus eurooppalaiseen ilmaliikenteen hallintaverkkoon.
   12 artikla
   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 9 päivästä helmikuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä marraskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 96, 31.3.2004, s. 26.

      (2)  EUVL L 96, 31.3.2004, s. 1.

      (3)  EUVL L 96, 31.3.2004, s. 20.

      (4)  EUVL L 79, 19.3.2008, s. 1.

      (5)  EUVL L 186, 7.7.2006, s. 46.

      LIITE I

         4 artiklan 1 ja 4 kohdassa tarkoitettu ilmatila

      Edellä 4 artiklan 1 ja 4 kohdassa tarkoitettuun ilmatilaan on sisällyttävä seuraavat lentotiedotusalueet (FIR) ja ylälentotiedotusalueet (UIR):

                  1.

                  Wienin FIR;

                  2.

                  Prahan FIR;

                  3.

                  Brysselin FIR/UIR;

                  4.

                  Bordeaux’n, Brestin, Marseillen, Pariisin ja Reimsin FIR:t ja Ranskan UIR;

                  5.

                  Bremenin, Langenin ja Münchenin FIR:t sekä Hannoverin ja Reinin UIR:t;

                  6.

                  Ateenan FIR ja Kreikan UIR;

                  7.

                  Budapestin FIR;

                  8.

                  Brindisin FIR/UIR, Milanon FIR/UIR ja Rooman FIR/UIR;

                  9.

                  Amsterdamin FIR;

                  10.

                  Bukarestin FIR.

      LIITE II

         4 artiklan 3 kohdassa tarkoitetut suorituskykyvaatimukset

                  1.

                  Ilmatilan osat, joissa ilma-alusten yksilölliseen tunnistamiseen käytetään ilma-aluksen valvontajärjestelmälle lähettämää tunnistetta, on ilmoitettava keskitetylle lentosuunnitelmien käsittely- ja jakeluyksikölle, jotta ne voidaan syöttää integroituun alustavien lentosuunnitelmien käsittelyjärjestelmään.

                  2.

                  Lukuun ottamatta tilanteita, joita koskee jokin 3 kohdassa vahvistetuista ehdoista, lähteville ilma-aluksille tai ilma-aluksille, joiden osalta edellytetään 6 kohdassa tarkoitettua koodinmuutosta, on osoitettava 4 artiklan 6 kohdan c alakohdassa tarkoitettu näkyvyyskoodi, jos

                              a)

                              ilma-aluksen valvontajärjestelmälle lähettämä tunniste vastaa kyseisen ilma-aluksen lentosuunnitelmassa olevaa merkintää;

                              b)

                              ilma-alukselle voidaan alustavien lentosuunnitelmien integroidun käsittelyjärjestelmän mukaan osoittaa näkyvyyskoodi.

                  3.

                  Näkyvyyskoodia ei osoiteta 2 kohdassa tarkoitetulle ilma-alukselle, jos

                              a)

                              lennonvarmistuspalvelun tarjoaja on maavalvontajärjestelmän odottamattomien toimintahäiriöiden vuoksi ottanut käyttöön varotoimia, jotka edellyttävät erillisten SSR-koodien osoittamista ilma-aluksille;

                              b)

                              poikkeukselliset sotilaalliset varotoimet edellyttävät, että lennonvarmistuspalvelun tarjoajat osoittavat ilma-aluksille erilliset SSR-koodit;

                              c)

                              ilma-alus, jolle voidaan osoittaa 4 artiklan 6 kohdan c alakohdassa tarkoitettu näkyvyyskoodi, on poistunut 1 kohdassa tarkoitetusta ilmatilan osasta tai muutoin joutunut sen ulkopuolelle.

                  4.

                  Ilma-aluksille, joille ei ole osoitettu 4 artiklan 6 kohdan c alakohdassa säädettyä näkyvyyskoodia, on osoitettava SSR-koodi noudattaen jäsenvaltioiden hyväksymää ja Euroopassa sijaitsevien kolmansien maiden kanssa koordinoitua koodinjakolistaa.

                  5.

                  Jos ilma-alukselle on osoitettu SSR-koodi, on mahdollisimman pikaisesti tarkistettava ja vahvistettava, että ohjaajan asettama SSR-koodi on identtinen lennolle osoitetun koodin kanssa.

                  6.

                  Naapurimaiden lennonvarmistuspalvelun tarjoajilta siirrettäville ilma-aluksille osoitetut SSR-koodit tarkistetaan automaattisesti sen selvittämiseksi, voidaanko osoitetut koodit säilyttää noudattaen jäsenvaltioiden hyväksymää ja Euroopassa sijaitsevien kolmansien maiden kanssa koordinoitua koodinjakolistaa.

                  7.

                  Niiden viereisillä alueilla toimivien lennonvarmistuspalvelun tarjoajien kanssa, jotka käyttävät ilma-alusten yksilölliseen tunnistamiseen erillisiä SSR-koodeja, on otettava käyttöön vähimmäissisällöltään seuraavanlaiset järjestelyt:

                              a)

                              lennonvarmistuspalvelun tarjoajien velvoite huolehtia siitä, että viereiselle alueelle siirrettävien ilma-alusten tarkistetut erilliset SSR-koodit on osoitettu noudattaen jäsenvaltioiden hyväksymää ja Euroopassa sijaitsevien kolmansien maiden kanssa koordinoitua koodinjakolistaa;

                              b)

                              velvoite ilmoittaa vastaanottaville yksiköille ilma-aluksiin asennettujen valvontajärjestelmien rakenneosien toiminnassa havaituista poikkeamista.

      LIITE III

         4 artiklan 4 kohdassa tarkoitetut suorituskykyvaatimukset

      SSR-koodien osoittamiseen käytettävillä yksittäisillä järjestelmillä on oltava seuraavat toiminnalliset ominaisuudet:

                  a)

                  SSR-koodit on osoitettava ilma-aluksille automaattisesti noudattaen jäsenvaltioiden hyväksymää ja Euroopassa sijaitsevien kolmansien maiden kanssa koordinoitua koodinjakolistaa;

                  b)

                  naapurimaiden lennonvarmistuspalvelun tarjoajilta siirrettäville ilma-aluksille osoitetut SSR-koodit on tarkistettava sen selvittämiseksi, voidaanko osoitetut koodit säilyttää noudattaen jäsenvaltioiden hyväksymää ja Euroopassa sijaitsevien kolmansien maiden kanssa koordinoitua koodinjakolistaa;

                  c)

                  SSR-koodit on luokiteltava eri ryhmiin, jotta osoitettavat koodit voidaan eriyttää;

                  d)

                  edellä c alakohdassa tarkoitetut ryhmittäin eriytetyt SSR-koodit on osoitettava lentosuuntien mukaan;

                  e)

                  saman SSR-koodin osoittaminen samanaikaisesti useammalle kuin yhdelle ilma-alukselle tulee kyseeseen ainoastaan silloin, kun niiden lentosuunnista ei aiheudu törmäysvaaraa.

      LIITE IV

         5 artiklassa tarkoitetut vaatimukset

                  1.

                  Edellä 4 artiklan 3 ja 4 kohdassa, 4 artiklan 5 kohdan b alakohdassa ja 4 artiklan 6 kohdassa eritellyt suorituskykyvaatimukset.

                  2.

                  Edellä 9 artiklan 1–4 kohdassa eritellyt lisävaatimukset.

      LIITE V

         6 artiklassa tarkoitetut rakenneosien vaatimustenmukaisuuden tai käyttöönsoveltuvuuden arviointia koskevat vaatimukset

                  1.

                  Vaatimustenmukaisuuden todentamisessa on osoitettava, että rakenneosat ovat tässä asetuksessa säädettyjen sovellettavien vaatimusten mukaisia tai soveltuvat käyttöön, kun niitä käytetään testausympäristössä.

                  2.

                  Valmistaja vastaa vaatimustenmukaisuuden arvioinnista, ja sen tehtäviin kuuluu erityisesti

                              a)

                              määrittää asianmukainen testausympäristö;

                              b)

                              tarkistaa, että testaussuunnitelmassa kuvaillaan rakenneosat testausympäristössään;

                              c)

                              tarkistaa, että testaussuunnitelmassa otetaan huomioon kaikki sovellettavat vaatimukset;

                              d)

                              varmistaa teknisen asiakirja-aineiston ja testaussuunnitelman yhdenmukaisuus ja laatu;

                              e)

                              suunnitella testauksen organisointi, henkilökunta, asennukset ja koelaitteisto;

                              f)

                              suorittaa testaussuunnitelmassa eritellyt tarkastukset ja testit;

                              g)

                              laatia raportti tarkastusten ja testien tuloksista.

                  3.

                  Valmistajan on varmistettava, että 6 artiklassa tarkoitetut rakenneosat ovat testausympäristöön sijoitettuina tässä asetuksessa säädettyjen sovellettavien vaatimusten mukaisia.

                  4.

                  Kun valmistaja on hyväksyttävällä tavalla todentanut vaatimustenmukaisuuden tai käyttöönsoveltuvuuden, sen vastuulla on huolehtia EY-vaatimustenmukaisuus- tai -käyttöönsoveltuvuusvakuutuksen laatimisesta, jossa eritellään tämän asetuksen sovellettavat vaatimukset, joiden mukainen rakenneosa on, sekä rakenneosan käyttöön liittyvät edellytykset asetuksen (EY) N:o 552/2004 liitteessä III olevan 3 kohdan mukaisesti.

      LIITE VI

         7 artiklan 1 ja 2 kohdassa tarkoitetut edellytykset

                  1.

                  Lennonvarmistuspalvelun tarjoajalla on oltava käytössä organisaation sisäiset raportointimenetelmät, joilla varmistetaan ja osoitetaan todentamisiin liittyvien arvioiden puolueettomuus ja riippumattomuus.

                  2.

                  Lennonvarmistuspalvelun tarjoajan on varmistettava, että sertifiointimenettelyihin osallistuva henkilöstö suorittaa tarkastukset ammatillisesti mahdollisimman luotettavasti ja teknisesti mahdollisimman pätevästi, ja ettei mikään, erityisesti taloudellinen painostus tai houkuttelu vaikuta heidän arviointiinsa tai tarkastustensa tuloksiin; tämä koskee erityisesti painostusta ja houkuttelua sellaisten henkilöiden tai henkilöryhmien taholta, joihin tarkastuksen tulokset vaikuttavat.

                  3.

                  Lennonvarmistuspalvelun tarjoajan on varmistettava, että sertifiointimenettelyissä mukana olevalla henkilöstöllä on mahdollisuus käyttää laitteita, joiden avulla se voi suorittaa vaaditut tarkastukset asianmukaisesti.

                  4.

                  Lennonvarmistuspalvelun tarjoajan on varmistettava, että sertifiointimenettelyissä mukana olevalla henkilöstöllä on vankka tekninen ja ammatillinen koulutus, riittävät tiedot tehtäviin todentamisiin liittyvistä vaatimuksista, riittävä kokemus kyseisestä toiminnasta sekä vaaditut taidot sellaisten vakuutusten, pöytäkirjojen ja raporttien laatimiseksi, joilla todentamisen suorittaminen voidaan osoittaa.

                  5.

                  Lennonvarmistuspalvelun tarjoajan on varmistettava, että sertifiointimenettelyissä mukana oleva henkilöstö pystyy suorittamaan tarkastukset puolueettomasti. Henkilöstön palkkaus ei saa olla riippuvainen suoritettujen tarkastusten määrästä eikä niiden tuloksista.

      LIITE VII
      A   OSA

         7 artiklan 1 kohdassa tarkoitetut järjestelmien todentamista koskevat vaatimukset

                  1.

                  Edellä 2 artiklan 1 kohdan b, c ja d alakohdassa yksilöityjen järjestelmien todentamisissa on osoitettava, että ne ovat tässä asetuksessa säädettyjen yhteentoimivuus-, suorituskyky- ja turvallisuusvaatimusten mukaisia arviointiympäristössä, joka jäljittelee järjestelmien todellisia käyttöolosuhteita.

                  2.

                  Edellä 2 artiklan 1 kohdan b, c ja d alakohdassa yksilöityjen järjestelmien todentaminen on suoritettava asianmukaisten ja tunnustettujen testauskäytäntöjen mukaisesti.

                  3.

                  Edellä 2 artiklan 1 kohdan b, c ja d alakohdassa yksilöityjen järjestelmien todentamiseen käytettävissä testausvälineissä on oltava soveltuvat toiminnot.

                  4.

                  Edellä 2 artiklan 1 kohdan b, c ja d alakohdassa yksilöityjen järjestelmien todentamisista on laadittava asetuksen (EY) N:o 552/2004 liitteessä IV olevassa 3 kohdassa tarkoitetut tekniset asiakirjat, joihin sisältyvät seuraavat osat:

                              a)

                              kuvaus toteutuksesta;

                              b)

                              raportti tarkastuksista ja testeistä, jotka on suoritettu ennen järjestelmän käyttöönottoa.

                  5.

                  Lennonvarmistuspalvelun tarjoaja vastaa todentamisista, ja sen tehtäviin kuuluu erityisesti

                              a)

                              määrittää soveltuva operatiivinen ja tekninen arviointiympäristö siten, että se jäljittelee todellisia käyttöolosuhteita;

                              b)

                              todentaa, että testaussuunnitelmassa kuvaillaan 2 artiklan 1 kohdan b, c ja d alakohdassa yksilöityjen järjestelmien integrointi operatiivisessa ja teknisessä arviointiympäristössä;

                              c)

                              todentaa, että testaussuunnitelmassa otetaan täysimääräisesti huomioon tässä asetuksessa säädetyt sovellettavat suorituskyky- ja turvallisuusvaatimukset;

                              d)

                              varmistaa teknisen asiakirja-aineiston ja testaussuunnitelman yhdenmukaisuus ja laatu;

                              e)

                              suunnitella testauksen organisointi, henkilökunta, asennukset ja koelaitteisto;

                              f)

                              suorittaa testaussuunnitelmassa eritellyt tarkastukset ja testit;

                              g)

                              laatia raportti tarkastusten ja testien tuloksista.

                  6.

                  Lennonvarmistuspalvelun tarjoajan on varmistettava, että 2 artiklan 1 kohdan b, c ja d alakohdassa yksilöidyt järjestelmät, joita käytetään operatiivisessa arviointiympäristössä, ovat tämän asetuksen suorituskyky- ja turvallisuusvaatimusten mukaisia.

                  7.

                  Kun lennonvarmistuspalvelun tarjoaja on hyväksyttävällä tavalla todentanut vaatimustenmukaisuuden, sen on laadittava järjestelmän EY-tarkastusvakuutus ja toimitettava se yhdessä teknisten asiakirjojen kanssa kansalliselle valvontaviranomaiselle asetuksen (EY) N:o 552/2004 6 artiklan mukaisesti.

            B   OSA

         7 artiklan 2 kohdassa tarkoitetut järjestelmien todentamista koskevat vaatimukset

                  1.

                  Edellä 2 artiklan 1 kohdan b, c ja d alakohdassa yksilöityjen järjestelmien todentamisissa on osoitettava, että ne ovat tämän asetuksen suorituskyky- ja turvallisuusvaatimusten mukaisia arviointiympäristössä, joka jäljittelee järjestelmien todellisia käyttöolosuhteita.

                  2.

                  Edellä 2 artiklan 1 kohdan b, c ja d alakohdassa yksilöityjen järjestelmien todentaminen on suoritettava asianmukaisten ja tunnustettujen testauskäytäntöjen mukaisesti.

                  3.

                  Edellä 2 artiklan 1 kohdan b, c ja d alakohdassa yksilöityjen järjestelmien todentamiseen käytettävissä testausvälineissä on oltava soveltuvat toiminnot.

                  4.

                  Edellä 2 artiklan 1 kohdan b, c ja d alakohdassa yksilöityjen järjestelmien todentamisista on laadittava asetuksen (EY) N:o 552/2004 liitteessä IV olevassa 3 kohdassa tarkoitetut tekniset asiakirjat, joihin sisältyvät seuraavat osat:

                              a)

                              kuvaus toteutuksesta;

                              b)

                              raportti tarkastuksista ja testeistä, jotka on suoritettu ennen järjestelmän käyttöönottoa.

                  5.

                  Lennonvarmistuspalvelun tarjoajan on määritettävä soveltuva operatiivinen ja tekninen arviointiympäristö siten, että se jäljittelee todellisia käyttöolosuhteita, ja sen on teetettävä todentamiset ilmoitetulla laitoksella.

                  6.

                  Ilmoitettu laitos vastaa todentamisista, ja sen tehtäviin kuuluu erityisesti:

                              a)

                              todentaa, että testaussuunnitelmassa kuvataan 2 artiklan 1 kohdan b, c ja d alakohdassa yksilöityjen järjestelmien integrointi operatiivisessa ja teknisessä arviointiympäristössä;

                              b)

                              todentaa, että testaussuunnitelmassa otetaan täysimääräisesti huomioon tässä asetuksessa säädetyt sovellettavat suorituskyky- ja turvallisuusvaatimukset;

                              c)

                              varmistaa teknisen asiakirja-aineiston ja testaussuunnitelman yhdenmukaisuus ja laatu;

                              d)

                              suunnitella testauksen organisointi, henkilökunta, asennukset ja koelaitteisto;

                              e)

                              suorittaa testaussuunnitelmassa eritellyt tarkastukset ja testit;

                              f)

                              laatia raportti tarkastusten ja testien tuloksista.

                  7.

                  Ilmoitetun laitoksen on varmistettava, että 2 artiklan 1 kohdan b, c ja d alakohdassa yksilöidyt järjestelmät, joita käytetään operatiivisessa arviointiympäristössä, ovat tämän asetuksen suorituskyky- ja turvallisuusvaatimusten mukaisia.

                  8.

                  Kun ilmoitettu laitos on hyväksyttävällä tavalla saattanut todentamiset päätökseen, sen on laadittava suorittamiinsa tarkastuksiin liittyvä vaatimustenmukaisuustodistus.

                  9.

                  Tämän jälkeen lennonvarmistuspalvelun tarjoajan on laadittava järjestelmän EY-tarkastusvakuutus ja toimitettava se yhdessä teknisten asiakirjojen kanssa kansalliselle valvontaviranomaiselle asetuksen (EY) N:o 552/2004 6 artiklan mukaisesti.